  Наталья Тетерина Москваысь Экономикая вылӥ школаын дышетскисьёс Удмуртие вӧсьлык но калык кусыпъёсъя югдурез эскерыны лыктӥзы. 10 нуналъем экспедиция 13-тӥ пӧсьтолэзе кутскиз, ивортэ дышетсконнилэн пресс-службаез. Студентъёс Ижкаре но элькунлэн мукет каръёсаз вуылозы. «Удмуртия: христианство но язычество вискын. Улосвылысь этноконфессиальной югдурез эскерон» нимо экспедицие пыриськисьёс интервью басьтылозы, вӧсьлык йылолъёсты гожъялозы но люкам материалэз азьвыл бичам тодэтъёсын ӵошатозы. Валаны кулэ, вераськон православие но язычество куспын кусыпъёс сярысь гинэ ӧвӧл, озьы ик православие но католичество, буддизм но православие куспын. Улосвылын трос неоязычникъёс, но озьы ик трос мусульманинъёс. Мыным потэ, милям эскеронмы нимызъя малпамлэсь паськытгес ужпумъёслы сӥземын луоз Татьяна Хариш, экспедицие пыриськись студентПусъём, вӧсьлыкез эскерон «Россиез выльысен усьтӥськом» ӵектос улсын быдэсъяське. Таяз арын саклык Удмуртилы, Нижний Новгород но Пермь улосвылъёслы висъяськоз. Асьме элькунын студентъёс 11 пумо темаосты эскерозы. Соос пӧлын моногородъёслэн азинскемзы, эрикрадэз утись ёзэсъёсын оптимизацилэн емышъёсыз, пӧртэм выжыысь калыкъёслэн кусыпъёссы, удмурт кыллэн туала югдурез но мукет.  Тегъёс: Мерлык Ижкар Москва Удмуртия студентъёс вӧсьлык йӧслыкъёс Тодос  